લતા મંગેશકરની આ પ્રતિક્રિયા પરથી એક વાત સ્પષ્ટ છે કે તેઓ આ અંગે પોતાના વિચારો વ્યક્ત કરીને આ પ્રકરણને વધુ ચગાવવા માગતા નથી. લતા મંગેશકર એક મહાન હસ્તી છે અને આ રીતે કોઈ પ્રતિક્રિયા આપીને તેઓ પોતાની પ્રતિભાને નુકસાન પહોંચાડવા માગતાં નથી, જોકે લતા મંગેશકરની નિકટનાં સૂત્રોના જણાવ્યા પ્રમાણે લતા દીદી આ વીડિયોથી નારાજ છે, પરંતુ તેઓ પોતાની નારાજગી જાહેરમાં વ્યક્ત કરીને વાતનું વતેસર કરવા માગતાં નથી અને તેથી તેમણે આ વિવાદથી પોતાની જાતને અલગ અને દૂર રાખી છે.